20. 10. 1999 Euroopan yhteisöjen virallinen lehti L 270/9 KOMISSION ASETUS (EY) N:o 2217/1999, annettu 19 päivänä lokakuuta 1999, tiettyjen entisestä Jugoslavian tasavallasta Makedoniasta peräisin olevien asetuksessa (EY) N:o 273/ 98 säädettyjen tariffikattojen soveltamisalaan kuuluvien raudasta tai seostamattomasta teräksestä valmistettujen levyvalmisteiden tavanomaisten tullien uudelleen käyttöön ottamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tieyistä Euroopan yhteisön ja entisen Jugosla- vian tasavallan Makedonian yhteistyösopimuksen soveltamista koskevista menettelyistä 9 päivänä tammikuuta 1998 annetun neuvoston asetuksen (EY) N:o 77/98 ('), ja erityisesti sen 3 artiklan 1 kohdan, sekä katsoo seuraavaa: 1) Yhteisön tariffikiintiöiden ja tariffikattojen avaamisesta ja hallinnoinnista sekä yhteisön suorittaman viitemäärien valvonnan käyttöönotosta tiettyjen entisestä Jugoslavian tasavallasta Makedoniasta peräisin olevien tuotteiden osalta 2 päivänä helmikuuta 1998 annetun komission asetuksen (EY) N:o 273/98 (?) 2 artiklassa säädetään sen liitteessä B mainittujen tuotteiden tullittomuudesta tarif- fikattojen rajoissa. 2) Neuvoston asetuksen (EY) N:o 77/98 3 artiklan 1 kohdassa säädetään, että kun tariffikatto on saavutettu, komissio voi antaa asetuksen, jolla otetaan uudelleen käyttöön kalenterivuoden loppuun saakka kyseisten tuotteiden tuontiin kolmansista maista sovellettavat tullit. 3) Asetuksen (EY) N:o 273/98 2 artiklan 3 kohdassa säädetty yhteisön suorittama valvonta on osoittanut, että tavaroiden etuuskohteluun oikeutettu tuonti järjestysnumeroita 25.0210 ja 25.0230 koskevien tariffi- kattojen rajoissa on ylittänyt nämä katot, 4) Tämä tilanne on altis aiheuttamaan vakavaa vahinkoa kyseiselle yhteisön alalle ja edellyttää tavanomaisten tullien käyttöön ottoa. 5) Tämä vuoksi tavanomaiset tullit tulisi ottaa uudelleen käyttöön näiden tuotteiden osalta, ON ANTANUT TÄMÄN ASETUKSEN: 1 artikla Liitteessä mainittujen entisestä Jugoslavian tasavallasta Makedo- niasta peräisin olevien tuotteiden, joille avattiin tariffikatto asetuksen (EY) N:o 273/98 mukaisesti, tuontiin yhteisössä sovellettavat tavanomaiset tullit otetaan uudelleen käyttöön 23 päivästä lokakuuta lähtien 31 päivään joulukuuta 1999 saakka. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 19 päivänä lokakuuta 1999. Komission puolesta Frederik BOLKESTEIN Komission jäsen